Margaret Mee

**Margaret Ursula Mee** (Whitehill, Chesham, Buckinghamshire, Britainia Handia, 1909ko maiatzak 22 - Seagrave, Leicestershire, Britainia Handia, 1988ko azaroak 30) artista botaniko britainiarra izan zen, Brasilgo Amazoniako landareetan aditua. 1976an Inperio Britainiarraren Ordenako kide egin zuten. Eskala handiko mehagintza ustiapenen eta Amazonasko basoen basomozketaren kalteaz hitz egin zuen lehen ingurumen ikerlarietako bat izan zen.

## Biografia 
### Gaztaroa 
Margaret Ursula Brown Whitehill-en, Chesham, jaio zen 1909an.

Dr. Challoner doktorearen Bigarren Hezkuntzako eskolan ikasi zuen, Amershamen, eta ondoren Watfordeko Arte, Zientzia eta Merkataritza eskolan.

Liverpoolen epe laburrez irakasle izan ostean, atzerrira bidaiatzea erabaki zuen.

1933an, Berlinen zegoela, Reichstag-aren eraikinaren erretzearen lekuko izan zen eta ondorengo juduen boikot antinazia, bere pentsaera ezkertiarra indartu zuena.

Bigarren Mundu Gerran Hatfielden (Hertfordshire) egin zuen lan marrazkilari, Havilland hegazkinen lantegian.

### Helduaroa 
Reginald Bruce Bartlettekin ezkondu zen 1936ko urtarrilean.

Zeinu, Beira eta Txartel idazleen sindikatoko kide aktibo bihurtu zen eta Britainia Handiko Alderdi Komunistako kide egin zen, bere senarra bezala. 1937an hitzaldia eman zuen Sindikatuen Kongresuan, non proposatu zuen eskolako irteerako adina atzeratzea eta eskaini zioten lana Ernest Bevinekin, baina ezetz esan zuen.

Ez zen oso zoriontsua izan bere ezkontza eta banaketa luze baten ostean, dibortziatu egin ziren 1943an.

1940ko hamarkada amaieran San Martin Arte Eskolara ere joaten zen Greville Mee-rekin ezkondu zen.

### Heriotza 
Margaret Mee auto istripuaren ondorioz hil zen Seagraven (Leicestershire), 1988ko azaroak 30ean. 79 urte zituen. 1989ko urtarrilean, bere bizitza, lan botaniko eta ingurumen kanpainei buruzko memoriala egin zuen Kewko Errege Lorategi Botanikoan.

1964an, Margaret Mee Washington D. C.ra bidaiatu zen, AEB, eta 1968an laburki Ingalaterrara erakusketak egiteko eta “Brasilgo oihanetako loreak” izeneko liburua argitaratzeko. 

1967an hitzaldia eman zuen Washington D. C.-n, AEB.

*Margaret Meeren egunerokoak*, 1956 eta 1988 artean idatzitakoak, bere heriotza ostean argitaratu ziren 2004an eta horien artean zegoen Amazoniako oihanera egindako espedizioen kontakizun ilustratua.

Bere irudi gehienak Kewko Errege Lorategi Botanikoaren bilduman daude gordeta.

2020ko uztailean, Dumbarton Oakseko Ikerketarako Liburutegiak, Washingtonen, Amazonasera egindako espedizioetako 20 irudiren erakusketa birtuala antolatu zuen. Irudi horiek 1966 eta 1967an erosi zituen Mildred Blissek .

## Bibliografia 
* Mee, Margaret (1968). Flowers of the Brazilian Forests. The Tryon Gallery. .
* Mee, Margaret, Smith, Lyman (1969). Bromélias brasileiras. Barnes. .
* Mee, Margaret (1988). Margaret Mee in Search of the Amazon Forests: Diaries of an English Artist Reveal the Beauty of the Vanishing Rainforests. Woodbridge: Nonesuch Expeditions.
* Mee, Margaret, Stiff, Ruth (1997). Margaret Mee: Return to the Amazon. Natural Wonders Press. .
* Mee, Margaret (1998). Flowers of the Amazon. Pomegranate Europe Ltd. .
* Mee, Margaret (2006). The Flowering Amazon: Margaret Mee Paintings from the Royal Botanic Gardens, Kew. Natural Wonders Press. .

## Erreferentziak 
## Kanpo estekak 
* Oppenheimer Kew Gardens Edition
* Antes del Amazonas. Expediciones únicas.